ai4bharat/Pralekha huggingface dataset:
महिला आणि बालविकास मंत्रालय
सकस आहाराच्या सवयी लावण्याचे पोषण अभियान मोहिमेचे आवाहन
फिल्ड आऊटरीच ब्युरो यांच्याकडून पाच दिवसांची मोहीम
आरोग्यपूर्ण आहाराच्या सवयींबद्दल जनजागृती करण्यासाठी कलाकारांचे गोव्यात कार्यक्रम
गोवा, 4 एप्रिल 2022
आरोग्यपूर्ण आहाराच्या सवयी लावून घेत सरकारला आरोग्यसंपन्न भारत निर्माणासाठी सहकार्य करण्याचे आवाहन करून गोवा फिल्ड आऊटरिच ब्युरोने त्यांच्या पाच दिवसांच्या पोषण अभियान मोहिमेची सोमवारी सांगता केली.
देशभरात विविध ठिकाणी 21 मार्च ते 4 एप्रिल या कालावधीत साजरा होत असलेल्या पोषण पंधरवडा या उपक्रमाचा भाग म्हणून केल्या जात असलेल्या वेगवेगळ्या कार्यक्रमांचा एक भाग म्हणजे ही मोहीम होती. महिला व बाल विकास मंत्रालयाच्या मिशन पोषण 2 या सर्वसमावेशक पोषण सहाय्य कार्यक्रमाचा भाग म्हणून पोषण पंधरवडा पाळला जातो. अत्याधुनिक तंत्रज्ञान, लक्ष्यवेधी मार्ग आणि अभिसरण या सर्व प्रकारे बालके लहान मुले गरोदर स्त्रिया आणि स्तनदा माता या सगळ्यांच्या आहारातील पोषण तत्वांबद्दल जनजागृती करणे हा या उपक्रमाचा उद्देश आहे.
गोव्यात 31 मार्चला फिल्ड आऊटरिच ब्युरोने पाच दिवसांची मोहीम आखली होती. राम मॅजिक ड्रामा ग्रुपच्या कलाकारांनी म्हापसा, वेळे, पर्वरी आणि जुन्या गोव्यात जनजागृती करणारे कार्यक्रम केले. या कार्यक्रमाच्या माध्यमातून आरोग्यपूर्ण आहाराच्या सवयींचा संदेश त्यांनी शेकडो लोकांपर्यंत पोहोचवला.
फील्ड आऊट रिच ब्युरो हा भारत सरकारच्या माहिती आणि प्रसारण मंत्रालयाच्या अखत्यारीतील विभाग आहे. ग्रामीण तसेच शहरी लोकांना सरकारची धोरणे आणि कार्यक्रम यामार्फत माहिती देऊन विकासाच्या कामात त्यांना सामील करून घेणे हा या विभागाचा हेतू आहे. संपर्काची विविध माध्यमे म्हणजेच छापील माध्यम, दृक श्राव्य , जाहिरात मोहीम, प्रदर्शने, विविध मोहीमा आणि नवीन माध्यमे यांच्या सहाय्याने फिल्ड आऊटरीच ब्युरो हे काम पार पाडते.PIB Goa | S.Thakur/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
उपराष्ट्रपती कार्यालय
नव वर्षाच्या पूर्वसंध्येला उपराष्ट्रपतींनी देशवासीयांना दिल्या शुभेच्छा
उपराष्ट्रपती जगदीप धनखड यांनी देशाला नवीन वर्ष-2023 च्या शुभेच्छा दिल्या आहेत. त्यांचा संपूर्ण संदेश पुढीलप्रमाणे…
"आपण सर्वजण नवीन वर्ष 2023चे स्वागत करत असताना माझ्याकडून सर्व देशवासीयांना नवीन वर्षाच्या शुभेच्छा.
हे आनंदी क्षण म्हणजे विकासाच्या मार्गाने होत असलेला आपला प्रवास सुरु ठेवण्यासाठी उत्साहाने प्रयत्नशील रहाण्याची संधी आहे.
भारताला प्रगती आणि समृद्धीच्या नव्या शिखरावर घेऊन जाण्याच्या निश्चयासह आपण या नवीन वर्षात प्रवेश करुया.
आज देश प्रगतीची नवीन मानके स्थापित करत आहे, प्रगती, संधी आणि गुंतवणूकीचे नवे जागतिक केंद्र म्हणून आकार घेत आहे.
चला, आपण सर्व आपल्या जीवनात अधिक शांतता, आरोग्य, सुसंवाद आणि आनंद आणण्यासाठी एकत्रितपणे प्रयत्न करुया.
माहिती आणि प्रसारण मंत्रालय
बांग्लादेशच्या शिष्टमंडळाची माहिती आणि प्रसारण मंत्रालयाला भेट
नवी दिल्ली, 7 मे 2019
बांग्लादेशच्या पंतप्रधानांचे सल्लागार डॉ. गोहेर रिझवी यांच्या नेतृत्वाखालच्या एका शिष्टमंडळाने माहिती आणि प्रसारण सचिव अमित खरे आणि या मंत्रालयाच्या इतर अधिकाऱ्यांची आज नवी दिल्लीत भेट घेतली.
बंगबंधू शेख मुजीबूर रहमान यांच्या जीवन आणि कार्यावर आधारित चित्रपट निर्मिती संदर्भातल्या विविध पैलुंवर यावेळी झालेल्या बैठकीत भर देण्यात आला. प्रख्यात चित्रपट निर्माते शाम बेनेगल या चित्रपटाचं दिग्दर्शन करणार असून पटकथा लेखन अतुल तिवारी करणार आहेत. हे दोन्ही मान्यवरही या बैठकीला उपस्थित होते.
या चित्रपटाच्या चित्रीकरणासाठीच्या लॉजिस्टिककरिता संपूर्ण सहकार्याचे आश्वासन बांग्लादेशच्या शिष्टमंडळाने दिले. या चित्रपटासाठी संशोधन करण्यासाठी अतुल तिवारी बांग्लादेशला जाणार असून, बांग्लादेशमधल्या चित्रपट क्षेत्रातले मान्यवर पिपलू खान त्यांना सहाय्य करतील.
बांग्लादेश मुक्ती लढ्यावर सहनिर्मित माहितीपटाबाबतही आज चर्चा झाली.
दूरदर्शनच्या डी डी फ्री डिशवर बांग्लादेश टेलिव्हिजनचे कार्यक्रम दाखविण्यात येतील त्याचबरोबर यासाठीचे कॅरेज शुल्कही माफ करण्यात येणार आहे. त्याचबरोबर लवकरच येणाऱ्या बांग्लादेश डीटीएचवर दूरदर्शन वाहिनीचे कार्यक्रम दिसतील असे बांग्लादेशच्या शिष्टमंडळाने सांगितले.
ऑल इंडिया रेडिओ आणि बांग्लादेश बेटार यांच्यातल्या सहकार्याबाबत एका कराराला दोन्ही देशांनी मान्यता दिली असून येत्या जून पासून याची अंमलबजावणी सुरु होणार आहे.
दोन्ही देशात कम्युनिटी रेडिओचे मजबूत जाळ असल्याचे सांगून बांग्लादेशमधे यासंदर्भात प्रशिक्षणासाठी इंडियन इन्स्टीट्युट ऑफ मास कम्युनिकेशनची सेवा भारतीय प्रतिनिधीमंडळाने देऊ केली.
N.Sapre/N.Chitale/P.Malandkar
(Visitor Counter : 92
संरक्षण मंत्रालय
80 वा इलेक्ट्रॉनिक्स आणि मेकॅनिकल इंजिनिअर्स कोअर  दिन 15 ऑक्टोबर 2022 रोजी साजरा
पुणे, 15 ऑक्टोबर 2022
इलेक्ट्रॉनिक्स आणि मेकॅनिकल इंजिनिअर्स कोअर यांनी 15 ऑक्टोबर 2020 रोजी 80 वा स्थापना दिवस साजरा केला. भारतीय सैन्यासाठी आवश्यक असलेल्या उपकरणांच्या विशाल श्रेणीची देखभाल करण्याची जबाबदारी ईएमई कोअर वर असते. ईएमईच्या स्थापनेपासून म्हणजे 1943 पासून, या दलाने प्रत्येक आघाड्यांवर आपले कर्तृत्व सिद्ध केले आहे आणि वेगळी ओळख निर्माण केली आहे. ईएमई चा हा सात दशकांचा प्रवास, त्यांच्या नैतिकतेचा मजबूत पाया, तंत्रकुशलता आणि अनुकरणीय व्यावसायिकतेच्या उदाहरणांनी परिपूर्ण आहे.
याप्रसंगी, दक्षिण कमांड मुख्यालयाचे चीफ ऑफ स्टाफ, लेफ्टनंट जनरल अरविंद वालिया, यांनी लेफ्टनंट जनरल जे.एस. नैन, परम विशिष्ट सेवा पदक, अति विशिष्ट सेवा पदक, सेना पदक, एडीसी, जनरल ऑफिसर कमांडिंग-इन-चीफ, दक्षिण कमांड यांच्या वतीने ईएमई कोअर च्या सर्व श्रेणीतील अधिकाऱ्यांचे, दर्जेदार कामगिरी कायम राखल्याबद्दल आणि कर्तव्याप्रती असलेल्या समर्पण भावनेबद्दल अभिनंदन केले. यापुढील काळातही अशाच भावनेने आणि निष्ठेने काम सुरू ठेवावे, असे आवाहनही त्यांनी केले.PIB Pune | M.Iyengar/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
मंत्रिमंडळ
टपाल विभागाच्या ग्रामीण डाक सेवकांच्या  वेतन आणि भत्त्यात सुधारणा करायला केंद्रीय मंत्रिमंडळाची मंजुरी
नवी दिल्ली, 6 जून 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने टपाल विभागाच्या ग्रामीण डाक सेवकांच्या  वेतन आणि भत्त्यात सुधारणा करायला आज मंजुरी दिली.
वेतनात सुधारणा केल्यामुळे 2018-19 या वर्षात अंदाजे 1257.75 कोटी रुपये खर्च  होण्याचा अंदाज आहे. या वेतन सुधारणेमुळे 3.07 लाख ग्रामीण डाक सेवकांना लाभ मिळेल.
तपशील :
1. कालसुसंगत नियमित भत्ता  आणि स्लॅब यांचे सुसूत्रीकरण करण्यात आले आहे. सर्व डाक सेवकांना दोन श्रेणीमध्ये आणले आहे- शाखा पोस्टमास्तर  आणि सहायक शाखा पोस्टमास्तर 
2. सध्याच्या 11 टीआरसीए स्लॅब्सचे तीन स्लॅब्समध्ये विलीनीकरण करण्यात आले आहे, ज्यात बीपीएम आणि बिगर-बीपीएमचे प्रत्येकी 2 स्तर असतील.
3. कालसुसंगत नियमित भत्त्याची रूपरेखा पुढीलप्रमाणे:
|
|
कामाचे तास/स्तर नुसार ग्रामीण डाक सेवकांच्या प्रस्तावित दोन श्रेणीचा किमान टीआरसीए
|
|
अनु क्र.
|
|
श्रेणी
|
|
श्रेणी 4 तास /स्तर 1 चा किमान टीआरसीए
|
|
5 तास /स्तर 2 चा किमान टीआरसीए
|
|
1
|
|
बीपीएम
|
|
Rs. 12000/-
|
|
Rs. 14500/-
|
|
2
|
|
एबीपीएम/डाक सेवक
|
|
Rs. 10000/-
|
|
Rs. 12000/-
4. महागाई भत्त्ता वेगळा दिला जाईल. आणि केंद्रीय कर्मचाऱ्यांप्रमाणे वेळोवेळी त्यात सुधारणा केली जाईल.
5. नवीन योजनेअंतर्गत 7 हजार रुपयांपर्यंत टीआरसीए + महागाई भत्ता धरून सानुग्रह बोनस कायम ठेवण्याचा निर्णय घेण्यात आला.
6. 01.01.2016 पासून अंमलबजावणीच्या तारखेपर्यंतच्या अवधीची थकीत रक्कम मूळ टीआरसीएला 2.57 ने गुणून दिली जाईल. थकबाकीची रक्कम एकहाती दिली जाईल.
7. वार्षिक वाढ 3 % दराने मिळेल आणि ती 1 जानेवारी किंवा 1 जुलै रोजी आणि डाकसेवकांच्या लेखी विनंतीनुसार दिली जाईल.
8. एक नवीन जोखीम आणि मेहनत भत्ता सुरु करण्यात आला आहे. कार्यालय देखभाल भत्ता, संयुक्त ड्युटी भत्ता, रोख रक्कम नेण्या-आणण्याचा खर्च, सायकल देखभाल भत्ता, नौका भत्ता आणि निर्धारित स्टेशनरी शुल्क यात बदल करण्यात आला आहे.
अंमलबजावणी धोरण आणि उद्दिष्ट:
ग्रामीण डाक सेवकांच्या वेतन , भत्ते आणि अन्य लाभांमध्ये सुधारणा करण्यात आल्यामुळे ग्रामीण भागात कार्यक्षम आणि किफायतशीर मूलभूत टपाल सुविधा पुरवण्यात मदत मिळेल. प्रस्तावित वेतनवाढीमुळे त्यांना त्यांची सामाजिक-आर्थिक स्थिती सुधारता येईल.
परिणाम:
टपाल कार्यालयांच्या शाखा गावे आणि दुर्गम भागात संचार आणि वित्तीय सेवा पुरवण्याचा मार्ग आहे. ग्राहकांना पैसे देण्यासाठी पोस्ट मास्तरांना मोठ्या रकमेचा हिशोब ठेवावा लागतो.आणि त्यामुळे त्यांच्या कामाची जबाबदारी आधीच ठरवलेली असते. या वेतन वाढीमुळे त्यांची जबाबदारीची भावना अधिक वाढेल. ग्रामीण जनतेच्या वित्तीय समावेशनात भारतीय टपाल पेमेंट बँक, सीडीएस नेटवर्क महत्वपूर्ण भूमिका पार पाडू शकतात.
B.Gokhale/S.Kane/D.Rane
(Visitor Counter : 107
अवजड उद्योग मंत्रालय
इलेक्ट्रिक वाहनांच्या सुरक्षिततेविषयी केंद्र सरकार दक्ष; तीन उत्पादन कंपन्यांनी आपली इलेक्ट्रिक वाहने परत मागवली
नवी दिल्ली, 2 ऑगस्ट 2022
रस्ते वाहतूक आणि महामार्ग मंत्रालयाकडून मिळालेल्या माहितीनुसार, इलेक्ट्रिक वाहनांच्या सुरक्षिततेशी निगडित अलीकडेच उद्भवलेल्या समस्यांवर उपाय शोधण्यासाठी, डीआरडीओ, बंगळुरुची भारतीय विज्ञान संस्था  आणि विशाखापट्टणमची नौदल विज्ञान आणि तंत्रज्ञान प्रयोगशाळा या संस्थांमधील तज्ञ सदस्यांची एक समिती नेमण्यात आली आहे.
खालील वाहन उत्पादकांनी आपली वाहने परत मागवली आहेत:
- ओकिनावा ने 16 एप्रिल 2022 रोजी, 3215 वाहने परत मागवली आहेत.
- प्युअर ईव्ही ने, 21 एप्रिल 2022 रोजी 2000 वाहने, परत मागवली आहेत.
- ओला इलेक्ट्रिक ने 23 एप्रिल 2022 रोजी 1441 इलेक्ट्रिक वाहने परत मागवली आहेत.
इलेक्ट्रिक वाहनांच्या तपासण्या निश्चित मापदंडानुसार केल्या जातात. केंद्रीय मोटार वाहन अधिनियम 1989 च्या 126 नियमात, हे मापदंड स्पष्टपणे मांडण्यात आले आहेत.
केंद्रीय अवजड उद्योग राज्यमंत्री कृष्ण पाल गुर्जर यांनी आज लोकसभेत ही माहिती दिली.S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 84
आरोग्य आणि कुटुंब कल्याण मंत्रालय
भारतातील कोविड-19 प्रतिबंधक लसीकरण 76.57 कोटीहून अधिक
भारतात रुग्ण बरे होण्याचा सध्याचा दर 97.64%
देशात गेल्या 24 तासात कोरोनाचे 30,570 नवे दैनंदिन रुग्ण
देशातली सध्या उपचाराधीन रुग्णसंख्या  ही संख्या आतापर्यंतच्या एकूण रुग्णांच्या 1.03%
साप्ताहिक पॉझीटीव्हिटी दर  गेले 83 दिवस 3% पेक्षा कमी
भारतात, गेल्या 24 तासात 64,51,423 लसींच्या मात्रा, पात्र नागरिकांना देण्यात आल्या असून आज सकाळी 7 वाजेपर्यंत प्राप्त झालेल्या तात्पुरत्या अहवालानुसार भारतात आतापर्यंत एकूण कोविड-19 लसीकरणाच्या 76.57 कोटीपेक्षा जास्त मात्रा  देण्याचा टप्पा ओलांडला आहे. एकूण 77,22,914 सत्रांद्वारे या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार गटनिहाय आकडेवारी पुढील प्रमाणे आहे-
|
|
HCWs
|
|
1st Dose
|
|
1,03,65,645
|
|
2nd Dose
|
|
86,41,364
|
|
FLWs
|
|
1st Dose
|
|
1,83,40,334
|
|
2nd Dose
|
|
1,42,03,101
|
|
Age Group 18-44 years
|
|
1st Dose
|
|
30,91,72,935
|
|
2nd Dose
|
|
4,88,51,566
|
|
Age Group 45-59 years
|
|
1st Dose
|
|
14,62,56,729
|
|
2nd Dose
|
|
6,50,07,644
|
|
Over 60 years
|
|
1st Dose
|
|
9,45,11,108
|
|
2nd Dose
|
|
5,03,66,711
|
|
Total
|
|
76,57,17,137
देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे.
गेल्या 24 तासात 64.5 लाखांहून अधिक लसींच्या मात्रांचे वितरण
गेल्या 24 तासात 38,303 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,25,60,474 रुग्ण कोरोना मुक्त झाले आहेत.
कोरोनातून बरे होण्याचा दर 97.64%.इतका झाला आहे.
सलग 81 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वयित प्रयत्नांचा हा परिणाम आहे.
गेल्या 24 तासात देशभरात 30,570 नव्या रुग्णांची नोंद झाली.
देशात उपचाराधीन रुग्णांची संख्या 3,42,923 आहे.उपचाराधीन रुग्ण, त्यांचे प्रमाण आतापर्यंतच्या एकूण पॉझिटीव्ह रुग्णांच्या 1.03% इतके आहे.
देशात चाचण्या करण्याच्या क्षमतेत वाढ सुरुच आहे. देशात गेल्या 24 तासात 15,79,761 चाचण्या करण्यात आल्या असून भारताने आतापर्यंत एकूण 54.77 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 1.93% असून गेले 83 दिवस हा दर 3% पेक्षा कमी आहे. दैनंदिन पॉझीटीव्हिटी दर 1.94% असून गेले 17 दिवस हा दर 3% पेक्षा कमी आणि 100 दिवसांपासून 5% पेक्षा कमी आहे.
वित्त आयोग
वित्त आयोगाची आपल्या सल्लागार परिषदेसमवेत बैठक
नवी दिल्ली, 26 जून 2020
पंधराव्या वित्त आयोगाने 25 आणि 26 जून 2020 लाआपल्या सल्लागार परिषदेसमवेत आभासी बैठक घेऊन आयोगासमोरच्या सध्याच्या विविध मुद्य्यांवर चर्चा केली. पंधराव्या वित्त आयोगाचे अध्यक्ष एन के सिंग यांच्या अध्यक्षतेखाली झालेल्या या बैठकीला आयोगाचे सर्व सदस्य आणि वरिष्ठ अधिकारी उपस्थित होते. सल्लागार परिषदेतर्फे डॉ कृष्णमूर्ती सुब्रमणीयन, डॉ साजिद चिनॉय, डॉ प्राची मिश्रा, नीलकंठ मिश्रा, डॉ ओंकार गोस्वामी आणि विशेष आमंत्रित डॉ रथिन रॉय हे 25 जूनच्या बैठकीला उपस्थित होते.डॉ अरविंद वीरमणी,डॉ डी के श्रीवास्तव, डॉ गोविंद राव आणि डॉ सुदीप्तो मुंडले सल्लागार परिषदेकडून तसेच डॉ शंकर आचार्य आणि डॉ प्रणव सेनही 26 जूनला झालेल्या बैठकीला उपस्थित होते.
2020-21 या वर्षासाठी पंधराव्या वित्त आयोगाने आपला अहवाल सादर केल्यानंतरची सल्लागार परिषदेसमवेत झालेली ही तिसरी तर कोविड-19 महामारीच्या पार्श्वभूमीवरच्या राष्ट्रीय लॉक डाऊन काळापासूनची दुसरी बैठक आहे.
आयोगासमवेत एप्रिलमध्ये भेट झाल्यानंतर राष्ट्रीय लॉक डाऊन मे अखेरपर्यंत वाढवण्यात आला. आता निर्बंध टप्याटप्याने उठवण्यात येत असून त्यामुळे आर्थिक चक्र हळूहळू सुरु होत आहे, असे मत सल्लागार परिषदेच्या सदस्यांनी व्यक्त केले. तथापि महामारीचा अर्थव्यवस्थेवर आणि केंद्र आणि राज्य सरकारच्या वित्तीय परिस्थितीवरचा परिणाम अद्यापही मोठ्या प्रमाणात अनिश्चित आहे. अनेक विश्लेषक आणि तज्ञांनी 2020-21 साठी सकल राष्ट्रीय उत्पादन विकास अंदाज घटवला आहे. सोशल डीस्टन्सिंगच्या प्रतिबंधांमुळे आणि अनेक ठिकाणच्या स्थानिक स्तरावरच्या प्रतिबंधामुळे पुरवठा साखळी पूर्णपणे पूर्ववत झालेली नाही. अर्थव्यवस्थेत निर्माण झालेल्या अडथळ्यांमुळे केंद्र आणि राज्य सरकारच्या कर महसूल संकलनावर पडलेल्या प्रतिकूल परिणामाबाबत सल्लागार परिषदेने चर्चा केली. महामारीमुळे कर संकलनावर लक्षणीय परिणाम जाणवू शकतो याची दखल घेत परिषदेच्या काही सदस्यांनी या महामारीचा कर संकलनावरचा परिणाम विषम असेल असेही सूचित केले. सरकारी तूट आणि कर्ज यावरचे परिणाम याबाबत चर्चा झाली. आरोग्य, गरीब आणि इतर घटकांना सहाय्य यामुळे सरकारवर खर्चाचे लक्षणीय ओझे राहणार आहे.
पुढे मोठ्या प्रमाणात अनिश्चितता असल्याची भावना सल्लागार परिषदेच्या सदस्यांनी व्यक्त केली आणि पाच वर्षाच्या काळासाठी राजकोषीय हस्तांतरण आरेखनात आयोगासामोरची प्रचंड आव्हाने सदस्यांनी पूर्णपणे जाणून घेतली. शक्य तितके उत्तम मुल्यांकन करण्याच्या दृष्टीने, वित्तीय आघाडीवर समोर येणाऱ्या संकेतांवर आयोग, सल्लागार परिषदेसह बारकाईने लक्ष ठेवून आहे.
G.Chippalkatti/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 220
ऊर्जा मंत्रालय
हिमाचल प्रदेशातल्या मंडी इथे 11,000 कोटींच्या जल विद्युत प्रकल्पांचे पंतप्रधानांनी केले उद्घाटन आणि भूमिपूजन
आज उद्घाटन झालेले जल विद्युत प्रकल्प म्हणजे पर्यावरण स्नेही विकासाप्रती भारताच्या कटीबद्धतेचे द्योतक
2030 पर्यंत स्थापित विद्युत क्षमतेच्या 40 टक्के उर्जेची पूर्तता बिगर जीवाश्म उर्जा स्त्रोतातून करण्याचे भारताने 2016 मध्ये ठेवले उद्दिष्ट, या वर्षीच्या नोव्हेंबरमधेच भारताने हे उद्दिष्ट केले साध्य- पंतप्रधान
नवी दिल्ली, 27 डिसेंबर 2021
पंतप्रधान नरेंद्र मोदी यांनी हिमाचल प्रदेशातल्या मंडी इथे 11,000 कोटींपेक्षा जास्त खर्चाच्या जल विद्युत प्रकल्पांचे उद्घाटन आणि भूमिपूजन केले. रेणुकाजी धरण प्रकल्प, लुहरी टप्पा 1 जलविद्युत उर्जा प्रकल्प आणि धौलसीध जलविद्युत प्रकल्पाचा यात समावेश आहे.
हिमाचल प्रदेशचे राज्यपाल राजेंद्र विश्वनाथ आर्लेकर, हिमाचल प्रदेशचे मुख्यमंत्री जयराम ठाकूर, केंद्रीय मंत्री अनुराग सिंह ठाकूर यावेळी उपस्थित होते.
इझ ऑफ लिव्हिंग अर्थात जनतेचे जीवन सुखकर करणे हे सर्वोच्च प्राधान्यांपैकी एक असून यामध्ये विद्युत अर्थात विजेची मोठी भूमिका आहे. आज उद्घाटन झालेले जल विद्युत प्रकल्प म्हणजे पर्यावरण स्नेही विकासाप्रती भारताच्या कटीबद्धतेचेच द्योतक आहे.
नव भारताच्या बदललेल्या कार्यशैलीचा पंतप्रधानांनी पुनरुच्चार केला. पर्यावरणाशी निगडीत उद्दिष्टांची भारत वेगाने पूर्तता करत आहे त्याविषयी त्यांनी माहिती दिली. भारताने 2016 मध्ये, 2030 पर्यंत स्थापित विद्युत क्षमतेच्या 40 टक्के उर्जेची पूर्तता , बिगर जीवाश्म उर्जा स्त्रोतातून करण्याचे उद्दिष्ट ठेवले. या वर्षीच्या नोव्हेंबरमधेच भारताने हे उद्दिष्ट साध्य केले याचा प्रत्येक भारतीयाला अभिमान राहील असे ते म्हणाले. पर्यावरणाचे रक्षण करत भारताने विकासाला दिलेल्या गतीबद्दल संपूर्ण जग भारताची प्रशंसा करत आहे. सौर उर्जा ते जल विद्युत,पवन उर्जा ते हरित हायड्रोजन, नविकरणीय उर्जेच्या प्रत्येक स्त्रोताचा पुरेपूर वापर करण्यासाठी देश सातत्याने काम करत असल्याची माहिती पंतप्रधानांनी दिली.
लुहरी टप्पा 1 जलविद्युत उर्जा प्रकल्प  आणि धौलसीध जलविद्युत प्रकल्प  यांच्या पार्श्वभूमीसाठी मूळ प्रसिद्धीपत्रक इथे पहाJaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 250
आदिवासी विकास मंत्रालय
केंद्रीय सांस्कृतिक मंत्रालय आणि लाल बहादुर शास्त्री राष्ट्रीय प्रशासन अकादमीच्या सहकार्याने ट्रायफेड, आदिवासी कल्याण मंत्रालयाच्या वतीने दोन दिवसीय जीआयमहोत्सवाचे आयोजन
नवी दिल्ली, 2 मार्च 2021
पंतप्रधानांच्या ‘व्होकल फॉर लोकल’ आणि ‘आत्मनिर्भर भारत’ या स्वप्नाच्या अनुषंगाने आदिवासी कल्याण मंत्रालयाअंतर्गत आदिवासी सहकारी विपणन विकास महासंघ लिमिटेड , मसुरीच्या लाल बहादूर राष्ट्रीय प्रशासन अकादमी आणि सांस्कृतिक मंत्रालयाच्या सहकार्याने 4 आणि 5 मार्च 2021 रोजी "जीआय महोत्सव" आयोजित करत आहे. निवडक जीआय उत्पादनांचे 40 हून अधिक अधिकृत विक्रेते आणि आदिवासी कारागीर यात सहभागी होतील आणि आपल्या वस्तू प्रदर्शित करतील. लाल बहादूर शास्त्री प्रशासन अकादमीच्या  प्रांगणात हा महोत्सव आयोजित करण्यात आला आहे.
आयएएस अर्थात भारतीय प्रशासन सेवा प्रशिक्षणार्थींमध्ये या उत्पादनांबाबत जागरूकता वाढवण्यासाठी आणि त्यांना भारताच्या समृद्ध सांस्कृतिक वारशाबद्दल संवेदनशील बनवण्यासाठी देशभरातील विविध जीआय उत्पादनांचे प्रदर्शन भरवण्यात येत असून त्यामुळे त्यांना आपापल्या क्षेत्रातील जीआय उत्पादनांच्या हिताचे रक्षण करणारी धोरणे आखता येतील हे या जीआय महोत्सवाचे उद्दिष्ट आहे .
हा कार्यक्रम एक व्यासपीठ असेल जिथे अधिकारी प्रशिक्षणार्थी या अधिकृत उत्पादक आणि कारागीरांशी संवाद साधू शकतील आणि वेगवेगळ्या प्रदेशात उत्पादन, ब्रँडिंग, पॅकेजिंग आणि विपणन योजना विकसित करण्यात मदत करतील.
5 मार्च, 2021 रोजी, एलबीएसएनएए मध्ये ट्राईब्स इंडिया दुकानाचे उद्घाटन केले जाईल जे जीआय उत्पादनांचे विपणन करतील आणि आदिवासी हस्तकलेच्या वस्तूना प्रोत्साहन देतील. या कार्यक्रमाचे आणखी एक वैशिष्ट्य म्हणजे 5 मार्च रोजी पोचमपल्ली इथल्या विणकरांच्या पारंपारिक भौमितिक इक्कत या शैलीत बनवलेल्या ट्रायफेड जॅकेट्सचा शुभारंभ केला जाईल.
हस्तशिल्प, हातमाग यासारख्या देशी उत्पादनांचा समृद्ध वारसा भारताकडे आहे. या संदर्भात भौगोलिक ओळख किंवा जीआय टॅगिंगला आणखी बरेच महत्त्व प्राप्त झाले आहे. विशिष्ट भौगोलिक प्रदेशात उत्पादित विशिष्ट उत्पादनांसाठी भौगोलिक चिन्ह नोंदवणे आणि त्यासाठी संरक्षण मिळविणे हे उत्पादकांना आणि कारागीरांना प्रोत्साहन देते आणि त्यांचा व्यवसाय राष्ट्रीय आणि आंतरराष्ट्रीय स्तरावर वाढवण्यासाठी प्रोत्साहित करते.
जीआय टॅग करता येतील अशा अन्य उत्पादनांचा शोध घेण्याचे कार्य ट्रायफेड सातत्याने करत असते आणि अशा सुमारे 54 उत्पादनांची नव्याने निवड केली आहे .
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 85
राष्ट्रपती कार्यालय
एनडीसी अर्थात राष्ट्रीय संरक्षण महाविद्यालयाच्या 63 व्या अभ्यासक्रमाच्या प्राध्यापक आणि विद्यार्थ्यांनी राष्ट्रपती द्रौपदी मुर्मू यांची घेतली भेट
नवी दिल्ली, 4 ऑक्टोबर 2023
एनडीसी अर्थात राष्ट्रीय संरक्षण महाविद्यालयाच्या 63 व्या अभ्यासक्रमाच्या प्राध्यापक आणि विद्यार्थ्यांनी आज राष्ट्रपती भवनात राष्ट्रपती द्रौपदी मुर्मू यांची भेट घेतली.
आता प्रादेशिक अखंडता अबाधित राखण्यापुरतीच आपली सुरक्षा विषयक चिंता मर्यादित राहिली नसून त्याला आर्थिक, पर्यावरण, ऊर्जा सुरक्षा आणि सायबर सुरक्षा यासारखे अनेक आयाम प्राप्त झाल्याचे राष्ट्रपती यावेळी म्हणाल्या. पारंपरिक लष्करी विषय हाताळण्यापलीकडेही आता सशस्त्र दलांची भूमिका विस्तारली आहे, असं त्यांनी सांगितलं. भविष्यातील गुंतागुंतीच्या संरक्षण आणि सुरक्षा वातावरणातील संघर्षावर तोडगा काढण्यासाठी अधिक एकात्मिक बहु-राज्य दृष्टीकोनाची गरज असल्याचं त्यांनी सांगितलं. भविष्यातील आव्हानात्मक सुरक्षा परिस्थिती सर्वसमावेशकपणे हाताळता यावी यासाठी लष्करी आणि सनदी सेवेतल्या अधिकाऱ्यांना सज्ज करण्यात एनडीसी अभ्यासक्रमाची भूमिका म्हणूनच महत्त्वाची असल्याचे त्यांनी स्पष्ट केलं
जागतिक भू-राजकीय वातावरण गतिमान आहे आणि त्यात अनेक आव्हाने आहेत. झपाट्याने बदलणाऱ्या भू-राजकीय वातावरणात, कोणत्याही प्रतिकूल परिस्थितीला तोंड देण्यासाठी आपण सज्ज असणे आवश्यक आहे, असे त्यांनी सांगितले. राष्ट्रीय आणि जागतिक समस्यांचे सखोल आकलन गरजेचे आहे. आपल्याला आपले राष्ट्रीय हित जपण्याबरोबरच सायबर युद्ध, तंत्रज्ञान सक्षम दहशतवाद आणि हवामान बदल यांसारख्या नवीन सुरक्षा आव्हानांसाठीही सज्ज राहायचे आहे, असे मत त्यांनी व्यक्त केले. अद्ययावत ज्ञान आणि व्यापक संशोधनावर आधारित अत्याधुनिक तंत्रज्ञान आत्मसात करण्याची गरज असल्याचे त्यांनी नमूद केले. एनडीसी अभ्यासक्रम हा शासन, तंत्रज्ञान, इतिहास आणि अर्थशास्त्र यासह राष्ट्रीय सुरक्षा आणि धोरण या विषयांचा समावेश असलेला अशा प्रकारचा एकमेव अभ्यासक्रम आहे, असे गौरवोद्गार त्यांनी काढले.
राष्ट्रपतींच्या भाषणासाठी इथे क्लिक करा.
N.Chitale/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 34
अर्थ मंत्रालय
राज्य/केंद्रशासित प्रदेशांच्या अर्थमंत्र्यांशी निर्मला सीतारामन यांची अर्थसंकल्पपूर्व चर्चा
नवी दिल्ली, 18 डिसेंबर 2019
केंद्रीय अर्थमंत्री निर्मला सीतारामन यांनी आज राज्ये/केंद्रशासित प्रदेशांच्या अर्थमंत्र्यांबरोबर अर्थसंकल्पपूर्व चर्चा केली.
या बैठकीला गोवा, हरियाणा आणि पुदुच्चेरीचे मुख्यमंत्री अरुणाचल प्रदेश, बिहार, दिल्ली, तामिळनाडू आणि त्रिपुराचे उपमुख्यमंत्री तसेच 17 राज्यांचे अर्थमंत्री/मंत्री आणि केंद्र आणि राज्य सरकारचे अधिकारी उपस्थित होते. केंद्रीय अर्थ आणि कंपनी व्यवहार राज्यमंत्री अनुराग ठाकूर हे देखील या बैठकीला उपस्थित होते.
यावेळी अर्थमंत्र्यांनी सहकारी संघवादाचे केंद्र सरकारचे तत्वज्ञान आणि अर्थव्यवस्थेला चालना देण्यासाठी सरकारने केलेल्या उपाययोजनांची माहिती दिली. राज्य सरकारांनी मते आणि सूचना सादर करण्याची संधी मिळाल्याचे स्वागत केले. त्यांनी विकास, गुंतवणूक, संसाधन विषयक गरजा आणि वित्तीय धोरणाबाबत सूचना केल्या. या सूचनांवर विचार करण्याचे आश्वासन अर्थमंत्र्यांनी दिले.
B.Gokhale/S.Kane/P.Kor
(Visitor Counter : 69
माहिती आणि प्रसारण मंत्रालय
डीडी फ्री डिशने ओलांडला 40 दशलक्ष ग्राहकांचा टप्पा: ईवाय फिक्की मीडिया एन्टरटेन्मेंट अहवाल 2021
नवी दिल्ली, 27 मार्च 2021
ईवाय फिक्की मीडिया एन्टरटेन्मेंट अहवाल 2021 नुसार डीडी फ्री डिशने आपला वाढीचा वेग कायम ठेवला आहे आणि त्याने अंदाजे 40 दशलक्ष ग्राहकांचा टप्पा ओलांडला आहे. या वाढीचे श्रेय कमी खर्चीक टेलिव्हिजन संच, आर्थिक अडचणी, डीडी रेट्रो चॅनल सुरू करणे आणि विनामूल्य डिश प्लॅटफॉर्मवर मोठे प्रसारक परत येण्याला दिले जाते. काही वेळा दूरचित्रवाणीवर कोणतेही मोठे कार्यक्रम नसताना वापरला जाणारा डीडी फ्री डिश देखील घरातच दुसरा सेट टॉप बॉक्स बनला आहे. चीनमध्ये उत्पादित चिपसेटच्या कमतरतेमुळे मोफत डिश वितरकांनी वर्षाच्या विक्रीतील वाढ तसेच मागणीची पूर्तता करण्यास असमर्थता दर्शविली आहे. कनेक्टिव्ह टीव्हीद्वारे 2025 पर्यंत दूरचित्रवाणीचे ग्राहक 5% हून अधिक वाढ नोंदवत 40 दशलक्ष ग्राहकांचा तर डीडी फ्री डिश 50 दशलक्ष ग्राहकांचा टप्पा ओलांडू शकेल.
डीडी फ्री डिश, प्रसार भारतीची मल्टी-चॅनेल फ्री-टू-एअर डायरेक्ट टू होम  सेवा आहे. कोणत्याही वर्गणी शुल्काशिवाय लोकांना दर्जेदार करमणूक आणि माहितीसाठी पर्यायी आणि परवडणारे व्यासपीठ उपलब्ध करणे हे डीडी फ्री डिशचे प्राथमिक उद्दीष्ट आहे.
सध्या डीडी फ्री डिशमध्ये 161 दूरचित्रवाणी वाहिन्या आहेत ज्यात 91 दूरदर्शन वाहिन्यांसह , 70 खासगी वाहिन्या आणि 48 रेडिओ वाहिन्यांचा समावेश आहे. 1.4.2021 पासून डीडी फ्री डिश खासगी दूरचित्रवाणी वाहिन्यांच्या समूहात 10 हिंदी जीईसी, 15 हिंदी चित्रपट, 6 संगीत, 20 बातम्या, 8 भोजपुरी, 3 भक्तीपर आणि 2 परदेशी वाहिन्यांचा समावेश असेल. डीडी फ्री डिश सध्या श्रेणीसुधारणा प्रक्रियेत आहे आणि मे 2021 पर्यंत त्याच्या समूहात आणखी काही वाहिन्या जोडल्या जाण्याची शक्यता आहे. अलीकडेच एक ऑनलाइन वेब अॅप देखील जारी करण्यात आला आहे ज्याद्वारे ग्राहकांना त्यांच्या जवळपासचे डीडी फ्री डिश सेट टॉप बॉक्स विक्रेते शोधण्यात मदत होते.
भारतीय माध्यम आणि करमणूक क्षेत्रातील फिक्की-ईवाय अहवालाच्या मार्च 2021 मध्ये प्रसिद्ध झालेल्या अहवालात डिजिटल पायाभूत सुविधांबरोबरच डिजिटल माध्यमांच्या अवलंबामुळे माध्यम आणि करमणूक क्षेत्रातील टीव्ही, रेडिओ, मुद्रित आणि डिजिटल इत्यादी माध्यम विभागातील सद्यस्थितीतले व भविष्यातील वाढीचे वातावरण दर्शविले गेले आहे.S.Tupe/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
पंतप्रधान कार्यालय
देशाला पुढे घेऊन जाण्यासाठी महिला-प्रणित विकास आवश्यक: स्वातंत्र्य दिनाच्या भाषणात पंतप्रधानाचे प्रतिपादन
नवी दिल्ली, 15 ऑगस्ट 2023
पंतप्रधान नरेंद्र मोदी यांनी आज 77 व्या स्वातंत्र्य दिनानिमित्त लाल किल्ल्याच्या तटबंदीवरुन संबोधित करताना महिला -प्रणित विकासाचे महत्त्व आणि देशाला पुढे घेऊन जाण्यासाठी ते कसे आवश्यक आहे हे अधोरेखित केले. नागरी विमान वाहतूक क्षेत्रात महिला वैमानिकांची संख्या सर्वाधिक असल्याचे भारत आज अभिमानाने सांगू शकतो असे पंतप्रधान म्हणाले. महिला वैज्ञानिक देखील चांद्रयान मोहिमेचे नेतृत्व करत आहेत असे पंतप्रधान म्हणाले.
पंतप्रधान म्हणाले की त्यांनी जी - 20 मध्ये महिलांच्या नेतृत्वाखालील विकासाचा मुद्दा मांडला आहे आणि जी 20 देशांनी तो स्वीकारला आहे आणि त्याचे महत्त्व ओळखले आहे.
'नारी सन्मान' बद्दल बोलताना, पंतप्रधानांनी त्यांच्या एका परदेश दौऱ्यातील एक अनुभव सांगितला, जिथे त्या देशाच्या एका वरिष्ठ मंत्र्याने त्यांना भारतातील महिला विज्ञान आणि अभियांत्रिकी शिक्षण घेतात का असं विचारले होते . त्यावर आपण उत्तर दिले की आज आमच्या देशात STEM  मध्ये मुलींची संख्या मुलांपेक्षा जास्त आहे आणि आज जग आपल्या या क्षमतेकडे पाहत आहे असे पंतप्रधानांनी सांगितलं.S.Bedekar/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(